വണ്ടിക്കാരി

, , , 
പി. സുബ്രഹ്മണ്യം സംവിധാനം ചെയ്ത് 1974-ൽ പുറത്തിറങ്ങിയ ഒരു മലയാളചലച്ചിത്രമാണ് വണ്ടിക്കാരി. തിക്കുറിശ്ശി സുകുമാരൻ നായർ, മുത്തുക്കുളം രാഘവൻ പിള്ള, അടൂർ പങ്കജം, എസ്‌. പി. പിള്ള  എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ജി ദേവരാജൻ സംഗീതസംവിധാനം നിർവഹിച്ചു
കഥാംശം
വണ്ടിക്കാരിയായ ഉഷ , തന്റേടക്കാരിപ്പെണ്ണ്.രണ്ടു മൈലക്കാളകളും ഒരു വണ്ടിയുമാണവളുടെ സ്വത്ത്.തേയിലത്തോട്ടങ്ങളിൽ നുള്ളിക്കൂട്ടുന്ന കൊളുന്ത് വണ്ടിയിൽ കയറ്റി ഫാക്ടറിയിലെ പുകപ്പുരയിലെത്തിച്ച് ജീവിക്കുന്നു. അതാണവളുടെ  ഉപജീവന മാർഗ്ഗം.ഒരിക്കൽ ഒരു കാറപകടത്തില്പ്പെട്ട് ഉഷയുടെ വണ്ടി തകർന്നു.കാളകൾ ചത്തു.എല്ലാം തകർന്ന ഉഷ കാറുടമസ്ഥനായ ഗോപാലൻ നായരെ കണ്ടു.നഷ്ടപരിഹാരം ആവശ്യപ്പെട്ടു. ഉഷയുടെ മുഖച്ഛായയു, ആകാരവടിവും അന്തരിച്ചു പോയ തന്റെ മകളുടെ മുഖവും രൂപവുമായി തോന്നി. എന്തൊരു രൂപ സാദൃശ്യം.മകളുടെ വിയോഗത്തിൽ വേദനിച്ചു കൊണ്ടിരുന്ന ആ ധനാഢ്യനു ഉഷയുടെ സാമീപ്യം മനസ്സമാധാനമുണ്ടാക്കി.അവൾക്ക് ആ മണിസൗധത്തിൽ അഭയം നൽകി.

ഉഷ ഇന്ന് അഭ്യസ്ത വിദ്യയാണ്. നർത്തകിയാണ്. ഉഷയുടെ നൃത്തത്തിന്റെ അരങ്ങേറ്റം പ്രശസ്ത വ്യക്തികളുടെ ഒരു സദസ്സിൽ കൊണ്ടാടി. കലാലോകത്ത് കോളിളക്കം സൃഷ്ടിച്ച ആ അരങ്ങേറ്റം ഒരു അന്ത്യ യാത്രയുടെ ആരംഭമായിരുന്നുവെന്ന് ആരും അറിഞ്ഞില്ല.

ഉഷയുടെ സാമീപ്യം ഗോപാലൻ നായരുടെ വേലക്കാരിക്കും സഹോദരനും ഇഷ്ടമായിരുന്നില്ല.അവർ ആരോപണങ്ങളും അപവാദങ്ങളും ഉഷയുടെ പേരിൽ കെട്ടിച്ചമച്ചു. നൃത്ത പരിപാടികൾ കണ്ട കുമാരൻ അഭിനന്ദനങ്ങൾ അർപ്പിക്കാൻ എത്തി. ആ കൂടിക്കാഴ്ച കൂടുതൽ കുഴപ്പങ്ങൾക്കും തെറ്റിദ്ധാരണകൾക്കും ഇട വരുത്തി.പുൽമാടത്തൈൽ നിന്ന് മണിമേടയിലെത്തിയ ഉഷയുടെ ഹൃദയവ്യഥ വർദ്ധിച്ചു.സമനില തെറ്റി.അർദ്ധരാത്രിയിൽ ആരുമറിയാതെ ആ സ്നേഹസമ്പന്ന അപ്രത്യക്ഷയായി.
താരനിര
 ക്ര.നം.  താരം വേഷം 1  തിക്കുറിശ്ശി സുകുമാരൻ നായർ2   വിജയശ്രീ 3  മുതുകുളം രാഘവൻ പിള്ള4   എസ്‌. പി. പിള്ള 5   അടൂർ പങ്കജം

പാട്ടരങ്ങ്
വരികൾ:ശ്രീകുമാരൻ തമ്പി
ഈണം:  ജി ദേവരാജൻ
 നമ്പർ.  പാട്ട്  പാട്ടുകാർ   രാഗം  1 ഇടവപ്പാതിക്കോളുവരുന്നു  പി മാധുരി  			

 പരാമർശങ്ങൾ 

 പുറംകണ്ണികൾ 


വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1974-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:പൊൻ കുന്നം വർക്കി കഥ എഴുതിയ ചലച്ചിത്രങ്ങൾ‎
വർഗ്ഗം:പൊൻകുന്നം വർക്കി തിരക്കഥ എഴുതിയ ചലച്ചിത്രങ്ങൾ‎
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി
വർഗ്ഗം:തമ്പി-ദേവരാജൻ ഗാനങ്ങൾ